42 உடனே அபிகாயில் ஒரு கழுதை மேல் ஏறி விரைந்து சென்றார்; பணிப்பெண்கள் ஐவர் அவருடன் சென்றார்கள்; அவர் தாவீதின் தூதர்களைப் பின்தொடர்ந்து சென்று, அவருக்கு மனைவியானார். 43 இஸ்ரயேலைச் சார்ந்த அகினோவாமையும் தாவீது மணந்து கொண்டார்; அவர்கள் இருவரும் அவருக்கு மனைவியானார்கள். 44 சவுல் தம் புதல்வியும் தாவீதின் மனைவியுமான மீக்காலைக் கல்லிம் ஊரானாகிய இலாயிசின் மகன் பல்திக்கு மணமுடித்துக் கொடுத்திருந்தார். [*]  குறிப்பு [*] 25:44 = 2 சாமு 3:14-16. அதிகாரம் 26 தாவீது சவுலை மீண்டும் கொல்லாது விடல் 1 பின்னர் சீபியர் கிபாயாவிலிருந்த சவுலிடம் சென்று, "தாவீது எசிமோனுக்கு எதிரே உள்ள அக்கிலா குன்றில் ஒளிந்திருக்கிறான்" என்று கூறினர். [1]